% tex2asc-version: 0.1
%
%    Horace's Epodes.
%
%    Contributor:   Konrad Schroder <perseant@u.washington.edu>
%
%    Original publication data:
%         Vollmer, Frederick.  _Q._Horati_Flacci_Carmina._  Leipzig:
%                                                           Teubner, 1912.
%    Version:       0.02 (Gamma), 27 September 1993.
%
%    This file is in the Public Domain.
%
\input ks_macros.tex
\docversion=1.3pt\warnifold
\poetrysize
\raggedbottom
%
{\bf\centerline{Q.~HORATI FLACCI}
\centerline{EPODON LIBER}}
\bigskip
\beginsection I.\par

\obeylines{\linesbyfive
Ibis Liburnis inter alta navium,
\quad amice, propugnacula,
paratus omne Caesaris periculum
\quad subire, Maecenas, tuo:
quid nos, quibus te vita sit superstite
\quad iucunda, si contra, gravis?
utrumne iussi persequemur otium
\quad non dulce, ni tecum simul,
an hunc laborem mente laturi, decet
\quad qua ferre non mollis viros?
feremus et te vel per Alpium iuga
\quad inhospitalem et Caucasum
vel occidentis usque ad ultimum sinum
\quad forti sequemur pectore.
roges, tuom labore quid iuvem meo,
\quad inbellis ac firmus parum?
comes minore sum futurus in metu,
\quad qui maior absentis habet:
ut adsidens inplumibus pullis avis
\quad serpentium adlapsus timet
magis relictis, non, ut adsit, auxili
\quad latura plus praesentibus.
libenter hoc et omne militabitur
\quad bellum in tuae spem gratiae,
non ut iuvencis inligata pluribus
\quad aratra nitantur meis
pecusve Calabris ante Sidus fervidum
\quad Lucana mutet pascuis
neque ut superni villa candens Tusculi
\quad Circaea tangat moenia:
satis superque me benignitas tua
\quad ditavit, haud paravero
quod aut avarus ut Chremes terra premam,
\quad discinctus aut perdam nepos.
}
\beginsection II.\par

{\linesbyfive
`Beatus ille qui procul negotiis,
\quad ut prisca gens mortalium,
paterna rura bubus exercet suis
\quad solutus omni faenore
neque excitatur classico miles truci
\quad neque horret iratum mare
forumque vitat et superba civium
\quad potentiorum limina.
ergo aut adulta vitium propagine
\quad altas maritat populos
aut in reducta valle mugientium
\quad prospectat errantis greges
inutilisque falce ramos amputans
\quad feliciores inserit
aut pressa puris mella condit amphoris
\quad aut tondet infirmas ovis.
vel cum decorum mitibus pomis caput
\quad Autumnus agris extulit,
ut gaudet insitiva decerpens pira
\quad certantem et uvam purpurae,
qua muneretur te, Priape, et te, pater
\quad Silvane, tutor finium.
libet iacere modo sub antiqua ilice,
\quad modo in tenaci gramine:
labuntur altis interim ripis aquae,
\quad queruntur in Silvis aves
frondesque lymphis obstrepunt manantibus,
\quad somnos quod invitet levis.
at cum tonantis annus hibernus Iovis
\quad imbris nivisque conparat,
aut trudit acris hinc et hinc multa cane
\quad apros in obstantis plagas
aut amite levi rara tendit retia
\quad turdis edacibus dolos
pavidumque leporem et advenam laqueo gruem
\quad iucunda captat praemia.
quis non malarum quas amor curas habet
\quad haec inter obliviscitur?
quodsi pudica mulier in partem iuvet
\quad domum atque dulcis liberos,
Sabina qualis aut perusta Solibus
\quad pernicis uxor Apuli,
sacrum vetustis exstruat lignis focum
\quad lassi Sub adventum viri
claudensque textis cratibus laetum pecus
\quad distenta siccet ubera
et horna dulci vina promens dolio
\quad dapes inemptas adparet:
non me Lucrina iuverint conchylia
\quad magisve rhombus aut scari,
siquos Eois intonata fluctibus
\quad hiems ad hoc vertat mare,
non Afra avis descendat in ventrem meum,
\quad non attagen Ionicus
iucundior quam lecta de pinguissimis
\quad oliva ramis arborum
aut herba lapathi prata amantis et gravi
\quad malvae salubres corpori
vel agna festis caesa Terminalibus
\quad vel haedus ereptus lupo.
has inter epulas ut iuvat pastas ovis
\quad videre properantis domum,
videre fessos vomerem inversum boves
\quad collo trahentis languido
positosque vernas, ditis examen domus,
\quad circum renidentis Laris.'
haec ubi locutus faenerator Alfius,
\quad iam iam futurus rusticus,
omnem redegit idibus pecuniam,
\quad quaerit kalendis ponere.
}
\beginsection III.\par

{\linesbyfive
Parentis olim siquis inpia manu
\quad senile guttur fregerit,
edit cicutis alium nocentius.
\quad o dura messorum ilia.
quid hoc veneni saevit in praecordiis?
\quad num viperinus his cruor
incoctus herbis me fefellit? an malas
\quad Canidia tractavit dapes?
ut Argonautas praeter omnis candidum
\quad Medea mirata est ducem,
ignota tauris inligaturum iuga
\quad perunxit hoc Iasonem,
hoc delibutis ulta donis paelicem
\quad serpente fugit alite.
nec tantus umquam Siderum insedit vapor
\quad siticulosae Apuliae
nec munus umeris efficacis Herculis
\quad inarsit aestuosius.
at siquid umquam tale concupiveris,
\quad iocose Maecenas, precor,
manum puella savio opponat tuo,
\quad extrema et in sponda cubet.
}
\beginsection IIII.\par

{\linesbyfive
Lupis et agnis quanta Sortito obtigit,
\quad tecum mihi discordia est,
Hibericis peruste funibus latus
\quad et crura dura compede.
licet superbus ambules pecunia,
\quad fortuna non mutat genus.
videsne, sacram metiente te viam
\quad cum bis trium ulnarum toga,
ut ora vertat huc et huc euntium
\quad liberrima indignatio?
`sectus flagellis hic triumviralibus
\quad praeconis ad fastidium
arat Falerni mille fundi iugera
\quad et Appiam mannis terit
sedilibusque magnus in primis eques
\quad Othone contempto sedet.
quid attinet tot ora navium gravi
\quad rostrata duci pondere
contra latrones atque servilem manum
\quad hoc, hoc tribuno militum?'
}
\beginsection V.\par

{\linesbyfive
`At o deorum quidquid in caelo regit
\quad terras et humanum genus,
quid iste fert tumultus aut quid omnium
\quad voltus in unum me truces?
per liberos te, si vocata partubus
\quad Lucina veris adfuit,
per hoc inane purpurae decus precor,
\quad per inprobaturum haec Iovem,
quid ut noverca me intueris aut uti
\quad petita ferro belua?'
ut haec trementi questus ore constitit
\quad insignibus raptis puer,
inpube corpus, quale posset inpia
\quad mollire Thracum pectora:
Canidia, brevibus illigata viperis
\quad crinis et incomptum caput,
iubet sepulcris caprificos erutas,
\quad iubet cupressos funebris
et uncta turpis ova ranae Sanguine
\quad plumamque nocturnae strigis
herbasque, quas Iolcos atque Hiberia
\quad mittit venenorum ferax,
et ossa ab ore rapta ieiunae canis
\quad flammis aduri Colchicis.
at expedita Sagana, per totam domum
\quad spargens Avernalis aquas,
horret capillis ut marinus asperis
\quad echinus aut Laurens aper.
abacta nulla Veia conscientia
\quad ligonibus duris humum
exhauriebat, ingemens laboribus,
\quad quo posset infossus puer
longo die bis terque mutatae dapis
\quad inemori spectaculo,
cum promineret ore, quantum exstant aqua
\quad suspensa mento corpora;
exsucta uti medulla et aridum iecur
\quad amoris esset poculum,
interminato cum semel fixae cibo
\quad intabuissent pupulae.
non defuisse masculae libidinis
\quad Ariminensem Foliam
et otiosa credidit Neapolis
\quad et omne vicinum oppidum,
quae sidera excantata voce Thessala
\quad lunamque caelo deripit.
hic inresectum saeva dente livido
\quad Canidia rodens pollicem
quid dixit aut quid tacuit? `o rebus meis
\quad non infideles arbitrae,
Nox et Diana, quae silentium regis,
\quad arcana cum fiunt sacra,
nunc, nunc adeste, nunc in hostilis domos
\quad iram atque numen vertite.
formidulosis cum latent silvis ferae
\quad dulci sopore languidae,
senem, quod omnes rideant, adulterum
\quad latrent Suburanae canes
nardo perunctum, quale non perfectius
\quad meae laborarint manus.
quid accidit? cur dira barbarae minus
\quad venena Medeae valent,
quibus Superbam fugit ulta paelicem,
\quad magni Creontis filiam,
cum palla, tabo munus imbutum, novam
\quad incendio nuptam abstulit?
atqui nec herba nec latens in asperis
\quad radix fefellit me locis.
indormit unctis omnium cubilibus
\quad oblivione paelicum?
a, a, solutus ambulat veneficae
\quad scientioris carmine.
non usitatis, Vare, potionibus,
\quad o multa fleturum caput,
ad me recurres nec vocata mens tua
\quad Marsis redibit vocibus.
maius parabo, maius infundam tibi
\quad fastidienti poculum
priusque caelum Sidet inferius mari
\quad tellure porrecta super
quam non amore sic meo flagres uti
\quad bitumen atris ignibus.'
sub haec puer iam non, ut ante, mollibus
\quad lenire verbis inpias,
sed dubius unde rumperet silentium,
\quad misit Thyesteas preces:
`venena maga non fas nefasque, non valent
\quad convertere humanam vicem.
diris agam vos: dira detestatio
\quad nulla expiatur victima.
quin, ubi perire iussus exspiravero,
\quad nocturnus occurram Furor
petamque voltus umbra curvis unguibus,
\quad quae vis deorum est Manium,
et inquietis adsidens praecordiis
\quad pavore somnos auferam.
vos turba vicatim hinc et hinc saxis petens
\quad contundet obscaenas anus;
post insepulta membra different lupi
\quad et Esquilinae alites
neque hoc parentes, heu mihi superstites,
\quad effugerit spectaculum.'
}
\beginsection VI.\par

{\linesbyfive
Quid inmerentis hospites vexas, canis
\quad ignavos adversum lupos?
quin huc inanis, si potes, vertis minas
\quad et me remorsurum petis?
nam qualis aut Molossus aut fulvos Lacon,
\quad amica vis pastoribus,
agam per altas aure sublata nivis
\quad quaecumque praecedet fera;
tu, cum timenda voce complesti nemus,
\quad proiectum odoraris cibum.
cave, cave, namque in malos asperrimus
\quad parata tollo cornua,
qualis Lycambae spretus infido gener
\quad aut acer hostis Bupalo.
an si quis atro dente me petiverit,
\quad inultus ut flebo puer?
}
\beginsection VII.\par

{\linesbyfive
Quo, quo scelesti ruitis? aut cur dexteris
\quad aptantur enses conditi?
parumne campis atque Neptuno super
\quad fusum est Latini sanguinis,
non ut superbas invidae Karthaginis
\quad Romanus arces ureret,
intactus aut Britannus ut descenderet
\quad sacra catenatus via,
sed ut Secundum vota Parthorum sua
\quad Vrbs haec periret dextera?
neque hic lupis mos nec fuit leonibus
\quad umquam nisi in dispar feris.
furorne caecos an rapit vis acrior
\quad an culpa? responsum date.
tacent et albus ora pallor inficit
\quad mentesque perculsae Stupent.
sic est: acerba fata Romanos agunt
\quad scelusque fraternae necis,
ut inmerentis fluxit in terram Remi
\quad sacer nepotibus cruor.
}
\beginsection VIII.\par

{\linesbyfive
Rogare longo putidam te saeculo,
\quad viris quid enervet meas,
cum sit tibi dens ater et rugis vetus
\quad frontem senectus exaret
hietque turpis inter aridas natis
\quad podex velut crudae bovis.
sed incitat me pectus et mammae putres
\quad equina quales ubera
venterque mollis et femur tumentibus
\quad exile suris additum.
esto beata, funus atque imagines
\quad ducant triumphales tuom
nec sit marita, quae rotundioribus
\quad onusta bacis ambulet.
quid? quod libelli Stoici inter Sericos
\quad iacere pulvillos amant,
inlitterati num minus nervi rigent
\quad minusve languet fascinum?
% pRovoces?
quod ut superbo povoces ab inguine,
\quad ore adlaborandum est tibi.
}
\beginsection VIIII.\par

{\linesbyfive
Quando repositum Caecubum ad festas dapes
\quad victore laetus Caesare
tecum sub alta---sic Iovi gratum---domo,
\quad beate Maecenas, bibam
sonante mixtum tibiis carmen lyra,
\quad hac Dorium, illis barbarum?
ut nuper, actus cum freto Neptunius
\quad dux fugit ustis navibus
minatus Vrbi vincla, quae detraxerat
\quad servis amicus perfidis.
Romanus eheu---posteri negabitis---
\quad emancipatus feminae
fert vallum et arma miles et spadonibus
\quad servire rugosis potest
interque signa turpe militaria
\quad sol adspicit conopium.
\hbox to 2.5in{\hskip\parindent\dotfill}
\hbox to 2.5in{\hskip\parindent\dotfill}
\lineis{17} ad hunc frementis verterunt bis mille equos
\quad Galli canentes Caesarem
hostiliumque navium portu latent
\quad puppes sinistrorsum citae.
io Triumphe, tu moraris aureos
\quad currus et intactas boves?
io Triumphe, nec Iugurthino parem
\quad bello reportasti ducem
neque Africanum, cui super Karthaginem
\quad virtus Sepulcrum condidit.
terra marique victus hostis Punico
\quad lugubre mutavit sagum.
aut ille centum nobilem Cretam urbibus
\quad ventis iturus non suis
exercitatas aut petit Syrtis noto
\quad aut fertur incerto mari.
capaciores adfer huc, puer, Scyphos
\quad et Chia vina aut Lesbia
vel quod fluentem nauseam coerceat
\quad metire nobis Caecubum.
curam metumque Caesaris rerum iuvat
\quad dulci Lyaeo solvere.
}
\beginsection X.\par

{\linesbyfive
Mala soluta navis exit alite
\quad ferens olentem Mevium.
ut horridis utrumque verberes latus,
\quad Auster, memento fluctibus;
niger rudentis Eurus inverso mari
\quad fractosque remos differat;
insurgat Aquilo, quantus altis montibus
\quad frangit trementis ilics;
nec sidus atra nocte amicum adpareat,
\quad qua tristis Orion cadit;
quietiore nec feratur aequore
\quad quam Graia victorum manus,
cum Pallas usto vertit iram ab Ilio
\quad in inpiam Aiacis ratem.
o quantus instat navitis sudor tuis
\quad tibique pallor luteus
et illa non virilis heiulatio
\quad preces et aversum ad Iovem,
Ionius udo cum remugiens sinus
\quad Noto carinam ruperit
opima quodsi praeda curvo litore
\quad porrecta mergos iuverit,
libidinosus immolabitur caper
\quad et agna Tempestatibus.
}
\beginsection XI.\par

{\linesbyfive
Petti, nihil me sicut antea iuvat
\quad scribere versiculos amore percussum gravi,
amore, qui me praeter omnis expetit
\quad mollibus in pueris aut in puellis urere.
hic tertius December, ex quo destiti
\quad Inachia furere, silvis honorem decutit.
heu me, per Vrbem (nam pudet tanti mali)
\quad fabula quanta fui, conviviorum et paenitet,
in quis amantem languor et silentium
\quad arguit et latere petitus imo spiritus.
`contrane lucrum nil valere candidum
\quad pauperis ingenium' querebar adplorans tibi,
simul calentis inverecundus deus
\quad fervidiore mero arcana promorat loco.
`quodsi meis inaestuet praecordiis
\quad libera bilis, ut haec ingrata ventis dividat
fomenta volnus nil malum levantia,
\quad desinet inparibus certare submotus pudor.'
ubi haec severus te palam laudaveram,
\quad iussus abire domum ferebar incerto pede
ad non amicos heu mihi postis et heu
\quad limina dura, quibus lumbos et infregi latus.
nunc gloriantis quamlibet mulierculam
\quad vincere mollitia amor Lycisci me tenet;
unde expedire non amicorum queant
\quad libera consilia nec contumeliae graves,
sed alius ardor aut puellae candidae
\quad aut teretis pueri longam renodantis comam.
}
\beginsection XII.\par

{\linesbyfive
Quid tibi vis, mulier nigris dignissima barris?
\quad munera quid mihi quidve tabellas
mittis nec firmo iuveni neque naris obesae?
\quad namque sagacius unus odoror,
polypus an gravis hirsutis cubet hircus in alis
\quad quam canis acer ubi lateat sus.
qui sudor vietis et quam malus undique membris
\quad crescit odor, cum pene Soluto
indomitam properat rabiem sedare, neque illi
\quad iam manet umida creta colorque
stercore fucatus crocodili iamque Subando
\quad tenta cubilia tectaque rumpit.
vel mea cum saevis agitat fastidia verbis:
\quad `Inachia langues minus ac me;
Inachiam ter nocte potes, mihi Semper ad unum
\quad mollis opus. pereat male quae te
Lesbia quaerenti taurum monstravit inertem.
\quad cum mihi Cous adesset Amyntas,
cuius in indomito constantior inguine nervos
\quad quam nova collibus arbor inhaeret.
muricibus Tyriis iteratae vellera lanae
\quad cui properabantur? tibi nempe,
ne foret aequalis inter conviva, magis quem
\quad diligeret mulier sua quam te.
o ego non felix, quam tu fugis, ut pavet acris
\quad agna lupos capreaeque leones!'
}
\beginsection XIII.\par

{\linesbyfive
Horrida tempestas caelum contraxit et imbres
\quad nivesque deducunt Iovem; nunc mare, nunc siluae
Threicio Aquilone sonant. rapiamus, amici,
\quad Occasionem de die dumque virent genua
et decet, obducta solvatur fronte senectus.
\quad tu vina Torquato move consule pressa meo.
cetera mitte loqui: deus haec fortasse benigna
\quad reducet in sedem vice. nunc et Achaemenio
perfundi nardo iuvat et fide Cyllenea
\quad levare diris pectora Sollicitudinibus,
nobilis ut grandi cecinit Centaurus alumno:
\quad `invicte, mortalis dea nate puer Thetide,
te manet Assaraci tellus, quam frigida parvi
\quad findunt Scamandri flumina lubricus et Simois,
unde tibi reditum certo Subtemine Parcae
\quad rupere, nec mater domum caerula te revehet.
illic omne malum vino cantuque levato,
deformis aegrimoniae dulcibus adloquiis.'
}
\beginsection XIIII.\par

{\linesbyfive
Mollis inertia cur tantam diffuderit imis
\quad oblivionem sensibus,
pocula Lethaeos ut si ducentia somnos
\quad arente fauce traxerim,
candide Maecenas, occidis Saepe rogando:
\quad deus, deus nam me vetat
inceptos, olim promissum carmen, iambos
\quad ad umbilicum adducere.
non aliter Samio dicunt arsisse Bathyllo
\quad Anacreonta Teium,
qui persaepe cava testudine flevit amorem
\quad non elaboratum ad pedem.
ureris ipse miser: quodsi non pulcrior ignis
\quad accendit obsessam Ilion,
gaude sorte tua; me libertina, nec uno
\quad contenta, Phryne macerat.
}
\beginsection XV.\par

{\linesbyfive
Nox erat et caelo fulgebat Luna sereno
\quad inter minora sidera,
cum tu, magnorum numen laesura deorum,
\quad in verba iurabas mea,
artius atque hedera procera adstringitur ilex
\quad lentis adhaerens bracchiis;
dum pecori lupus et nautis infestus Orion
\quad turbaret hibernum mare
intonsosque agitaret Apollinis aura capillos,
\quad fore hunc amorem mutuom,
o dolitura mea multum virtute Neaera:
\quad nam siquid in Flacco viri est,
non feret adsiduas potiori te dare noctes
\quad et quaeret iratus parem
nec semel offensi cedet constantia formae,
\quad si certus intrarit dolor.
et tu, quicumque es felicior atque meo nunc
\quad superbus incedis malo,
sis pecore et multa dives tellure licebit
\quad tibique Pactolus fluat
nec te Pythagorae fallant arcana renati
\quad formaque vincas Nirea,
heu heu, translatos alio maerebis amores,
\quad ast ego vicissim risero.
}
\beginsection XVI.\par

{\linesbyfive
Altera iam teritur bellis civilibus aetas,
\quad suis et ipsa Roma viribus ruit.
quam neque finitimi valuerunt perdere Marsi
\quad minacis aut Etrusca Porsenae manus,
aemula nec virtus Capuae nec Spartacus acer
\quad novisque rebus infidelis Allobrox
nec fera caerulea domuit Germania pube
\quad parentibusque abominatus Hannibal:
inpia perdemus devoti sanguinis aetas
\quad ferisque rursus occupabitur solum:
barbarus heu cineres insistet victor et Vrbem
\quad eques sonante verberabit ungula,
quaeque carent ventis et solibus ossa Quirini,
\quad (nefas videre) dissipabit insolens.
forte quid expediat communiter aut melior pars,
\quad malis carere quaeritis laboribus;
nulla sit hac potior sententia: Phocaeorum
\quad velut profugit exsecrata civitas
agros atque lares patrios habitandaque fana
\quad apris reliquit et rapacibus lupis,
ire, pedes quocumque ferent, quocumque per undas
\quad Notus vocabit aut protervos Africus.
sic placet? an melius quis habet suadere? Secunda
\quad ratem occupare quid moramur alite?
sed iuremus in haec: `simul imis saxa renarint
\quad vadis levata, ne redire sit nefas;
neu conversa domum pigeat dare lintea, quando
\quad Padus Matina laverit cacumina,
in mare seu celsus procurrerit Appenninus
\quad novaque monstra iunxerit libidine
mirus amor, iuvet ut tigris subsidere cervis,
\quad adulteretur et columba miluo,
credula nec ravos timeant armenta leones
\quad ametque salsa levis hircus aequora.'
haec et quae poterunt reditus abscindere dulcis
\quad eamus omnis exsecrata civitas
aut pars indocili melior grege; mollis et exspes
\quad inominata perpremat cubilia.
vos, quibus est virtus, muliebrem tollite luctum,
\quad Etrusca praeter et volate litora.
nos manet Oceanus circum vagus: arva beata
\quad petamus, arva divites et insulas,
reddit ubi cererem tellus inarata quotannis
\quad et inputata floret usque vinea,
germinat et numquam fallentis termes olivae
\quad suamque pulla ficus ornat arborem,
mella cava manant ex ilice, montibus altis
\quad levis crepante lympha desilit pede.
illic iniussae veniunt ad mulctra capellae
\quad refertque tenta grex amicus ubera
nec vespertinus circumgemit ursus ovile
\quad nec intumescit alta viperis humus;
pluraque felices mirabimur, ut neque largis
\quad aquosus Eurus arva radat imbribus,
\lineis{55} pinguia nec siccis urantur semina glaebis,
\lineis{56} \quad utrumque rege temperante caelitum.
\lineis{61} nulla nocent pecori contagia, nullius astri
\lineis{62} \quad gregem aestuosa torret inpotentia.
\lineis{57} non huc Argoo contendit remige pinus
\quad neque inpudica Colchis intulit pedem,
non huc Sidonii torserunt cornua nautae,
\lineis{60} \quad laboriosa nec cohors Vlixei.
\lineis{63} Iuppiter illa piae secrevit litora genti,
\quad ut inquinavit aere tempus aureum,
aere, dehinc ferro duravit saecula, quorum
\quad piis secunda vate me datur fuga.
}
\beginsection XVII.\par

{\linesbyfive
`Iam iam efficaci do manus scientiae,
supplex et oro regna per Proserpinae,
per et Dianae non movenda numina,
per atque libros carminum valentium
refixa caelo devocare sidera,
Canidia: parce vocibus tandem sacris
citumque retro solve, solve turbinem.
movit nepotem Telephus Nereium,
in quem superbus ordinarat agmina
Mysorum et in quem tela acuta torserat.
unxere matres Iliae additum feris
alitibus atque canibus homicidam Hectorem,
postquam relictis moenibus rex procidit
heu pervicacis ad pedes Achillei.
saetosa duris exuere pellibus
laboriosi remiges Vlixei
volente Circa membra; tunc mens et sonus
relapsus atque notus in voltus honor.
dedi satis superque poenarum tibi,
amata nautis multum et institoribus.
fugit iuventas et verecundus color
reliquit ossa pelle amicta lurida,
tuis capillus albus et odoribus,
nullum a labore me reclinat otium;
urget diem nox et dies noctem neque est
levare tenta spiritu praecordia.
ergo negatum vincor ut credam miser,
Sabella pectus increpare carmina
caputque Marsa dissilire nenia.
quid amplius vis? o mare et terra, ardeo,
quantum neque atro delibutus Hercules
Nessi cruore nec Sicana fervida
virens in Aetna flamma; tu, donec cinis
iniuriosis aridus ventis ferar,
cales venenis officina Colchicis.
quae finis aut quod me manet stipendium?
effare; iussas cum fide poenas luam,
paratus expiare, seu poposceris
centum iuvencos sive mendaci lyra
voles sonare: ``tu pudica, tu proba
perambulabis astra sidus aureum.''
infamis Helenae Castor offensus vice
fraterque magni Castoris, victi prece,
adempta vati reddidere lumina:
et tu, potes nam, solve me dementia,
o nec paternis obsoleta sordibus
neque in sepulcris pauperum prudens anus
novendialis dissipare pulveres.
tibi hospitale pectus et purae manus
tuosque venter Pactumeius et tuo
cruore rubros obstetrix pannos lavit,
utcumque fortis exsilis puerpera.'
\quad `quid obseratis auribus fundis preces?
non saxa nudis surdiora navitis
Neptunus alto tundit hibernus salo.
inultus ut tu riseris Cotytia
volgata, sacrum liberi Cupidinis,
et Esquilini pontifex venefici
inpune ut Vrbem nomine inpleris meo?
quid proderat ditasse Paelignas anus
velociusve miscuisse toxicum?
sed tardiora fata te votis manent:
ingrata misero vita ducenda est in hoc,
novis ut usque suppetas laboribus.
optat quietem Pelopis infidi pater,
egens benignae Tantalus semper dapis,
optat Prometheus obligatus aliti,
optat supremo collocare Sisyphus
in monte saxum; sed vetant leges Iovis.
voles modo altis desilire turribus,
frustraque vincla gutturi innectes tuo
modo ense pectus Norico recludere
fastidiosa tristis aegrimonia.
vectabor umeris tunc ego inimicis eques
meaeque terra cedet insolentiae.
an quae movere cereas imagines,
ut ipse nosti curiosus, et polo
deripere lunam vocibus possim meis,
possim crematos excitare mortuos
desiderique temperare pocula,
plorem artis in te nil agentis exitus?'
}\bye